(जन्मभूमि स्तुति गीत)
जय हे !
 जयति मिथिला ।
 जयति मिथिले ।
 जय कवि - कोकिल - अमिय - वाङ्गमय,
जयति, जयति मिथिले । ।
 जय मिथिला - भू तरण - तारिणी ।
 श्रीसीते निज गर्भ धारिणी ।
 नतमस्तक तोरा आगाँ माँ, जन्मभूमि मिथिले । ।
 जय शत् - सरिते अमिय - वाहिनी ।
 मिथिला - भू जीवन - प्रदायिनी ।
 अमिय चरणरज माए मैथिलीक, पाबि धन्य गंगे । ।
 जय मिथिला धन जन वन उपवन ।
 जय मिथिला केर पुज्य हरेक कण ।
 बारम्बार करी स्तुति हम, जयति जयति मिथिले । ।
 "विदेह" पाक्षिक मैथिली इ - पत्रिका, वर्ष -५, मास -५२ , अंक -१०४ , १५ अप्रिल २०१२ मे "स्तम्भ ३॰७" मे प्रकाशित । 